Lujuusoppi
Lujuusoppi ja lujuuslaskenta on jatkuvan aineen mekaniikkaan kuuluva fysiikan ala, jossa tutkitaan kiinteiden kappaleiden käyttäytymistä ulkoisten ja sisäisten kuormien vaikuttaessa niihin. Yleensä lujuusopin alaan luetaan kuuluvaksi myös esimerkiksi värähtelymekaniikka, materiaalin väsyminen ja murtumismekaniikka. Englanniksi käytetään termejä "strength of materials" ja "solid mechanics".
Physics Reports
Physics Reports on tieteellinen julkaisusarja, jota julkaisee Elsevier osana Physics Letters -lehtisarjaa. Lehti on suunnattu kaikille fyysikoille, ja siinä julkaistaan koosteita fysiikan alan tutkimuksista. Julkaisujen on tarkoitus olla niin yleispätevä, että myös muut kuin kyseisen erityisalan asiantuntijat voivat ymmärtää artikkelin pääkohdat. Lehden vaikuttavuuskerroin oli 18,522 vuonna 2008.